
[bookmark: _Hlk236734929]Резюме: Паричните потоци са носители на движенията на стойността с идеална ликвидност към/от предприятието. Като показатели за дейността на „БДЖ – Пътнически превози“ ЕООД, те обуславят ликвидността и платежоспособността както на отделното предприятие, така и на дружеството-майка „Холдинг БДЖ“ ЕАД. В настоящата публикация изследването им се реализира чрез сравнителен и структурен анализ на техните стойности, последван от оценка на ключови финансови коефициенти. Предложен е многопараметричен анализ по Метода на разстоянията. Разработен е Радар на паричните постъпления и плащания.

Abstract:  Cash flows are carriers for the movement of the value with ideal liquidity in/off the company. As performance indicators of BDZ Passenger Services EOOD, they determine the liquidity and solvency of both the individual enterprise and the parent company, Holding BDZ EAD. In this publication, their study is carried out through a comparative and structural analysis of their values, followed by an assessment of key financial ratios. A multi-parameter analysis based on the distance method is proposed. A cash inflows and outflows radar has been developed.

Въведение
[bookmark: _Hlk236668049]„БДЖ – Пътнически превози“ ЕООД е търговско дружество, което предоставя услуги по превоз на пътници в националната и международната железопътна мрежа. То извършва многообразие от дейности и като дъщерно на „Холдинг БДЖ“ ЕАД, чийто принципал е българската държава чрез министъра на транспорта и съобщенията, заедно с другото голямо дъщерно дружество – „БДЖ – Товарни превози“ ЕООД, реализира националната политика в областта на железопътния транспорт. До 13 декември 2026 г. „БДЖ – Пътнически превози“ ЕООД функционира в условия на монополно право да осъществява пътнически железопътен транспорт по обществена услуга на територията на цялата страна. След посочената дата, когато на пазара започва да функционира и частен оператор, работата му се ограничава до превозите, разположени в Западния регион (лот) – това са 75 процента от влаковете в страната, които тръгват от София и се движат по основните направления. В резултат „БДЖ – Пътнически превози“ ЕООД се поставя в конкурентни условия, като се очаква нарастване на качеството на изпълняваната превозна услуга, оптимизиране на процесите, повишаване на ефективността и подобряване на цялостното финансово състояние. На този фон ключов фактор за гарантиране на неговата платежоспособност се явява съществуването на перманентна осигуреност с достатъчно парични средства и други ликвидни активи. 
Обект на настоящата публикация са паричните постъпления и плащания към/от „БДЖ – Пътнически превози“ ЕООД, реализирани през последния тригодишен период (01.01.2023 – 31.12.2025 г.) преди началото на фактическата либерализация на пазара на пътнически железопътен транспорт. 
Целта е да бъде характеризирано настоящото състояние и да бъдат определени актуалните тенденции в динамиката на паричните потоци  с оглед на последващото управление на предприятието в немонополна среда. 
В публикацията последователно се представя същността на паричните потоци, извършва се сравнителен, структурен и коефициентен анализ  на  паричните потоци по дейности, разработва се Радар на паричните постъпления и плащания, генерирани в оперативната дейност. 

Обща постановка
Паричните потоци материализират движенията на стойността с идеална ликвидност към/от предприятието. Това са постъпления и плащания на парични средства, които се извършват в хода на многообразието от процеси и дейности в бизнеса. Не генерират доходи, а съдействат за създаване на потребителски ценности за клиентите и финансови печалби за инвеститорите, като осигуряват ннепрекъснатост на функционирането и поле за свободни управленски решения. „Паричният поток, за разлика от паричните наличности, е процес на вливане (парични постъпления) и изтичане (парични плащания) на парични средства.“ [1] [2]  [3] [4]. Съгласно обяснения на автори „размерът на входящия паричен поток зависи от източниците на парични средства, а изменението му се обуславя от промените в тези източници.“ [5] В продължение на обясненията на същите автори „изходящият паричен поток характеризира направленията, в които са използвани тези източници, респективно изменението на изходящия паричен поток е резултат от промени в използването на тези източници.“ [6] Чрез паричните потоци полезността на паричните средства получава реализация – самите пари в брой и безсрочни депозити биват заменени срещу други активи, използвани за погасяване на задължения или за възстановяване на дялови вноски на собствениците. Позволяват адаптиране на предприятието към промените на заобикалящата среда. Оптималният размер на паричните потоци е функция на потребностите на текущите операции, инвестициите и финансовото обезпечаване на бизнеса; зависим е също от инфлацията, икономическата активност, леснотата на достъпа до финансиране. 
Паричните потоци на предприятието в настоящата публикация се класифицират и анализират по два признака: първо, според тяхната посока (входящи, изходящи и нетни), и второ, съгласно произхода им (от оперативна, от инвестиционна и от финансова дейност).

Анализ на величината, динамиката и структурата на паричните потоци 
Анализът на величината, динамиката и структурата на паричните потоци на предприятието е предназначен да характеризира промените на абсолютните суми на паричните постъпление и плащания, както и да оцени и интерпретира трансформациите в техния строеж. Анализът се осъществява по сравнителния и по структурния метод. Базира се на информация от Отчета за паричните потоци, допълнена с данни от спомагателни изчисления (Таблица 1). 

Таблица 1 – Парични потоци (в хил. лв)

	Парични потоци 
	2023г.
	2024г.
	2025г.
	Промяна 2023–24г.  
	Промяна 2024–25г.

	1
	2
	3
	4
	5 (3 – 4)
	6 (4 – 3)

	Оперативна 
	дейност
	
	
	
	

	Входящ пар. поток
	314 210
	377 705
	361 811
	63 495
	-15 894

	Изходящ пар. поток
	335 919
	357 763
	393 019
	21 844
	35 256

	Нетен пар. поток
	-21 709
	19 942
	-31 208
	41 651
	-51 150

	Инвестиционна
	дейност
	
	
	
	

	Входящ пар. поток
	49 033
	61 539
	72 065
	12 506
	10 526

	Изходящ пар. поток
	68 890
	79 266
	75 349
	10 376
	-3 917

	Нетен пар. поток
	-19 857
	-17 727
	-3 284
	2 130
	14 443

	Финансова
	дейност
	
	
	
	

	Входящ пар. поток
	0
	0
	40 000
	0
	40 000

	Изходящ пар. поток
	0
	0
	0
	0
	0

	Нетен пар. поток
	0
	0
	40 000
	0
	40 000

	Общо
	-41 566
	2 215
	5 508
	43 781
	3 293



[bookmark: _Hlk238740881][bookmark: _Hlk237642072][bookmark: _Hlk239333680]В „БДЖ – Пътнически превози“ ЕООД за периода 01.01.2023 – 31.12.2025 г. се реализира сравнително позитивна динамика на паричните потоци на фона на силно колебливо общо представяне. Отрицателният нетен паричен поток, получен за първата наблюдавана година (41 566 хил. лв), е компенсиран напълно през следващата, когато нетното парично салдо излиза на положителна територия (2 215 хил. лв) и впоследствие допълнително нараства (до 5 508 хил лв). Развитието на паричните потоци като цяло обаче е силно неравномерно. Така докато нетното увеличение на парите в брои и безсрочни депозити за 2024 г. спрямо 2023 г. възлиза на 43 781 хил. лв, то нарастването за следващия едногодишен период се ограничава до 3 293 хил. лв. В структурно отношение отсъстват съществени отклонения. с изключение на „скока“ на паричните средства, генерирани във финансовата дейност за 2025 г.
На ниво парични потоци от оперативна дейност се установяват отрицателни резултати както за 2023 г. (минус 21 709 хил. лв),   така и за 2025 г. (минус 31 208 хил. лв). Особено тревожен е фактът, че са налице отрицателни нетни парични потоци от оперативна дейност, установени по информация от междинните финансови отчети, за всяко едно от четирите тримесечия на 2023 г.; успокоително е, че в последствие превишение на плащанията над паричните постъпления от операциите е регистрирано единствено за последното тримесечие на 2025 г. 
В инвестиционната дейност получаването на нетни парични потоци за всяка една от трите изследвани години е показателно за изпреварващо придобиване на нови дълготрайни активи в сравнение с освобождаването от мощности. Справка в междинните Отчети за паричните потоци обаче показва, че този процес е силно неравномерен. В него само през четвъртото тримесечие на  2023 г. се установяват големи по обем плащания и солиден по размер нетен паричен поток; за 2024 г. и 2025 г. положителните и отрицателните парични потоци от инвестиционна дейност се редуват. 
В областта на финансовата дейност отсъстват парични движения, с изключение на входящия поток, реализиран за 2025 г. Неговият обем (40 000 лв) е по-голям от кумулативния отрицателен резултат, получен в оперативната и инвестиционната дейност за същата година, и предотвратява достигането до отрицателно общо салдо.

Коефициентен анализ на паричните потоците
Коефициентният анализ на паричните потоци обвързва параметрите на паричните движения и базови показатели на предприятието. В него се осъществява  бързо пресмятане и интерпретация на стойности, които изразяват стабилни количествени зависимости между изследваните величини. Освен това „прилаганите показатели е възможно да се диференцират или интегрират, съобразно поставените цели и дълбочината на изследване“  [7]. По отношение на състава на коефициентите за анализ на паричните потоци в специализираната литература се аргументират различни възможности в духа на доминиращото твърдение, че „само с помощта на конкретен показател е изключено да се получи пълна представа за съответния информационен обект на анализ. Необходимо е прилагането на система от показатели.“ [8]
Коефициентите за анализ на паричните потоци на „БДЖ – Пътнически превози“ ЕАД за периода 01.01.2023 г – 31.12.2025 г., заедно с начина на тяхното изчисляване и стойностните им оценки, са показани в Таблица 2.

 
Таблица 2 – Коефициенти за анализ на паричните потоци

	Показатели 
	Формула
	2023г.
	2024г. 
	2025г.

	Коефициент (ниво) на тек. платежоспособност
	
	
1.01
	
1.02
	
1.03

	Коефициент на ликв. на приходите от продажби
	
	
1.44
	
1.40
	
1.48

	Коефициент на ефект. на паричните потоци
	
	
0.63
	
0.75
	
0.78

	Коефициент на равном. на входящите парични потоци
	
	
0.93
	
0.85
	
0.85

	Коефициент на равном. на изходящите парични потоци
	
	
0.86
	
0.84
	
0.82



[bookmark: _Hlk239334142]Стойностните оценки на коефициентите за паричните потоци  на  „БДЖ – Пътнически превози“ ЕООД за периода 01.01.2023 – 31.12.2025 г. детайлизират проявите на позитивно развитие на фона на силно колебливото общо представяне. Те позволяват надграждане на изводите, направени по-горе относно величината, динамиката и структурата на паричните постъпления и плащания. Разкриват ефектите на паричните движения върху финансовото състояние и функционирането на предприятието. В този смисъл прави впечатление устойчивата тенденция на  нарастване на ефективността на паричните потоци, оценена със сумата на паричните постъпления, които са генерирани от единица активи – от 0.63 лв за първата година, през 0.75 лв за втората до 0.78 лв за третата. Забележителна е също увеличаващата се ликвидност на приходите от продажби, достигаща 1.48 за 2025 г. –  положителен атестат за инкасирането на дължимите към предприятието суми. Може да се отбележи също постепенното оттласкване от критичния минимум – 1.00, на покритието на паричните плащания с парични постъпления и пари, налични в брой и безсрочни депозити. На обратния полюс е оценката на нерегулярността и неритмичността на осъществяването във времето на входящите и изходящите парични потоци. [9]
[bookmark: _Hlk237786067]При последващ многопараметричен сравнителен анализ по Метода на разстоянията [10] съчетанието от коефициенти за всяка година от изследвания период се третира като точка в 5-координатно пространство, чието начало се задава от условната нула, образувана от еталонните (най-високите) стойности на всеки коефициент, а отдалечеността на реалната от условната позиция се определя по формулата Z= , където Z – разстояние (отдалеченост) до еталона на комплексна оценка на паричните потоци за съответната година, Ki – реална стойност на i-ия коефициент за паричните потоци (i = 1 ÷ 5),  Ki еталон – еталонна стойност на i-ия коефициент за паричните потоци, αi – отн. тежест на i-ия коефициент за паричните потоци. Резултатите, получени от прилагането на Метода на разстоянията са обобщени в Таблица 3. 

Таблица 3 – Разстояния до еталона 

	Показатели
	2023г.
	2024г.
	2025г.

	Разстояние до еталона
	0.19
	0.12
	0.10



Резултатите на многопараметричния сравнителен анализ на паричните потоци на „БДЖ – Пътнически превози“ ЕООД за периода 01.01.2023 – 31.12.2025 г. еднозначно потвърждават положителната тенденция в развитието на постъпленията и плащанията. От гледище на финансовото състояние и функционирането на предприятието като цяло е налице рационално управление на източниците и направленията на използване на паричните средства, независимо от колебанията в техните абсолютни размери. За съжаление докато прирастът на комплексната оценка през 2024 спрямо 2023 г. възлиза на 0.07 усл. ед. (0.19 – 0.12), то благоприятната промяна през следващия едногодишен период се ограничава до 0.02 усл. ед. (0.12 – 0.10). 

Агрегиране и анализ на паричните потоци от оперативна дейност
Агрегирането и анализът на паричните потоци от оперативна дейност позволява цялостно оценяване и сравнително изследване на динамиката на движенията на паричните средства, генерирани в основната приходоносна дейност на предприятието. В настоящата публикация то се осъществява чрез адитивно агрегиране на информация от Отчета за паричните потоци. Базира се на идеята, че промените в обема на паричните постъпления и плащания може да се представят като 6-мерна фигура, чийто координати се определят от увеличенията/намаленията на входящите и изходящите потоци от пари, налични в брой и безсрочни депозити, а площта олицетворява агрегираната оценка на ръстовете/спадовете на паричните движения. Визуализира се с Радар на паричните постъпления и плащания. 
В Таблица 4 е показано извлечение от Отчета за паричните потоци на „БДЖ – Пътнически превози“ ЕАД, което съдържа информация за постъпленията и плащанията от оперативна дейност за периода 01.01.2023 г – 31.12.2025 г. 

Таблица 4 – Парични потоци от оперативна дейност (в хил. лв)

	Показатели
	2023г.
	2024г.
	2025г.

	1. Постъпления от финансиране
	194 826
	257 283
	226 915

	2. Постъпления от клиенти
	95 716
	99 047
	105 624

	3. Плащания към доставчици
	-178 686
	-176 176
	-182 882

	4. Плащания към персонал и осигурителни институции
	-155 520
	-179 911
	-208 984

	5. Постъпления от възстановен ДДС
	23 567
	21 375
	29 272

	6. Вливане на дъщерно дружество
	101
	0
	0

	7. Други постъпления/плащания
	-1 713
	-1 676
	-1 153



Построяването на Радар на паричните постъпления и плащания от оперативна дейност изисква, първо, определяне на относителните стойности на годишните ръстове/спадове на паричните потоци; (поради пренебрежимо малката големина и извънредния характер – проявява се единствено през 2023 г. – в следващото изложение не се вземат предвид паричните постъпления от Вливане на дъщерно дружество), второ, нормализиране на гореопределените относителните стойности – нормализирането на относителните оценки на динамиката на паричните постъпления се извършва по Метода „Макс–макс“ – , докато за нормализиране на съответните стойности на плащанията се използва Методът „Мин–макс“ – , трето, определяне на индивидуалната значимост (тежест) на оценката на всеки годишен ръст/спад на паричните потоци за оценката на цялостната динамика – в публикацията се приема, че всички постъпления/плащания и респективно техните увеличения/намаления имат еднаква значимост върху годишния паричен оборот (входящи плюс изходящи парични потоци), генериран от оперативната дейност, четвърто, свързване с прави линии на нормализираните оценки на годишните повишения/понижения на паричните потоци от оперативна дейност и изчисляване на площта на получената фигура по формулата , където X1÷6 – нормализирани оценки на индивидуалните увеличения/намаления на обемите на паричните потоци от оперативна дейност,  – синус от ъгъла между всеки две съседни оси на радарната графика (n = 6). 
На Фигура 1 са показани радарните графики, които илюстрират динамиката на паричните постъпления и плащания от оперативна дейност в „БДЖ – Пътнически превози“ ЕАД за периода 01.01.2023 г – 31.12.2025 г. 

Фигура 1 – Радар на паричните постъпления и плащания от оперативна дейност

Резултатите от изчисленията на площта на фигурите, визуализиращи агрегираните оценки на ръстовете/спадовете на паричните потоци от оперативна дейност за 2022 – 2023 г., 2023 – 2024 г. и 2024 – 2025 г. са обобщени в Таблица 5. 

Таблица 5 – Агрегирана оценка на пар. потоци от оперативна дейност 

	Показатели
	Промяна 2022–23г.  
	Промяна 2023–24г.  
	Промяна 2024–25г. 

	Агрегирана оценка на пар. потоци от оперативна дейност
	0.54
	1.17
	0.43



Видно от Фигура 1 и Таблица 5 в динамиката на паричните потоци, генерирани в оперативната дейност на БДЖ „Пътнически превози“ ЕООД, за периода 01.01.2023 г – 31.12.2025 г. липсва ясно изразена тенденция. Сравнителното изследване показва, че докато в началото на наблюдавания тригодишен период  предприятието се представя най-добре в управлението на динамиката на паричните плащания към доставчиците и персонала (вкл. осигурителните институции), то в края полето от рационални решения се разширява с относителните промени на постъпленията от клиенти и от възстановен ДДС.  Междувременно през 2024 спрямо 2023 г. се регистрира повишаване на цялостното ниво на паричното представяне. В него наред с крайно позитивната динамика на паричните постъпления от финансиране, се установява много висок относителен ръст на входящите парични потоци от клиенти и сравнително по-малък – от възстановен ДДС. На практика след значителния скок в общото представяне на паричните потоци от оперативна дейност, достигнал до 1.17 пункта за 2023 – 2024 г., спрямо 0.54 пункта за година по-рано, през 2024 – 2025 г. е налице ребалансиране и спад до 0.43 пункта. 

 Заключение
Паричните потоци на „БДЖ – Пътнически превози“ ЕООД, реализирани за периода 01.01.2023 – 31.12.2025 г., формират критично важна база на последващото управление на предприятието в условия на пазарен немонопол. В нея се отразява бавният преход от дефицит към излишък на парични постъпления, необходими за покриване на извършените плащания. Намират израз също превишенията на изходящите потоци в оперативната и инвестиционната дейност над входящите. Много висока е зависимостта от постъпленията от финансиране. Нивото на платежоспособност покрива с минимален остатък граничния праг. Налице е известен дефицит на ритмичност, който затруднява успешно прогнозиране на паричните движения. В бизнес операции са налице значителни колебания, ограничаващи точността на дефинирането на водещ тренд в паричното представяне.
Изследването на паричните потоци чрез сравнителен, структурен и коефициентен анализ, както и разработването на Радар на паричните постъпления и плащания, генерирани в оперативната дейност, може да се използва за бенчмаркинг на последващото парично представяне на предприятието.

